Psalam (Šarić) 75.
Upravitelju pjevačkoga zbora; po napjevu: "Nemoj pogubiti"; psalam Asafov; pjesma.

1Hvalimo te, Bože, hvalimo te; jer je blizu ime tvoje; daj nam da navješćujemo čudesa tvoja! 

2"Pravi čas ja ću već izabrati; tada ću reći sud pravedan. 

3Ako se i strese zemlja sa svima, koji stanuju na njoj, ja sam, koji utvrđuje stupove njezine. 

4Opominjem hvališe: Ne hvalite se ipak tako! i bezbožnike: Ne dižite roga! 

5Ne dižite roga svojega visoko proti onome gore, ne govorite drsko i tvrdoglavo!" 

6Jer pomoć ne dolazi ni od istoka ni od zapada ni od pustinje ni od gora. 

7Ne, Bog je, koji sudi: "jednoga ponizuje, drugoga uzvisuje. 

8Jer čašu drži Gospod u ruci; jako vino pjeni se u njoj; on ga toči; i talog njegov moraju gutati, moraju piti svi bezbožnici na zemlji. 

9A ja ću se radovati dovijeka; pjevat ću pred Bogom Jakovljevim: 

10 On lomi sve rogove bezbožnicima; a visoko se dižu rogovi pravednikovi. 

Psalmi (Šarić)